บาทเปิด 32.12 บาทต่อดอลลาร์ อ่อนค่า
เงินบาทเปิดตลาด 32.12 บาทต่อดอลลาร์  แนวโน้มอ่อนค่า มองกรอบ 32.05-32.20  ติดตามประชุมกนง.วันนี้
16 พ.ค. 2561

เงินบาทเปิดตลาด 32.12 บาทต่อดอลลาร์  แนวโน้มอ่อนค่า มองกรอบ 32.05-32.20  ติดตามประชุมกนง.วันนี้นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.12 บาท/ดอลลาร์ อ่อนค่าจากปิดตลาดเย็นวานนี้ที่ระดับ 31.93 บาท/ดอลลาร์ เนื่องจากดอลลาร์แข็งค่าหลังได้รับแรงหนุนจากดอกเบี้ยพันธบัตรสหรัฐอายุ 10 ปีปรับตัวสูงขึ้นไปอยู่ที่ 3.07% ประกอบตัวเลขค้าปลีกของสหรัฐฯ เดือน เม.ย.ออกมาดีกว่าที่ตลาดคาดการณ์ไว้"บาทอ่อนค่าจากเย็นวานนี้ หลังดอลลาร์แข็งค่าเมื่อเทียบกับเงินทุกสกุล เนื่องจากดอกเบี้ยพันธบัตรสหรัฐปรับตัวสูงขึ้น ประกอบกับยอดค้าปลีกฯ ออกมาดีกว่าคาด" นักบริหารเงิน กล่าวนักบริหารเงินประเมินกรอบการเคลื่อนไหวของเงินบาทวันนี้ไว้ที่ 32.05-32.20 บาท/ดอลลาร์ ส่วนปัจจัยในประเทศวันนี้มีการประชุม กนง.ซึ่งตลาดคาดว่าจะมีมติคงอัตราดอกเบี้ย แต่ต้องดูมติที่ออกมาจะเสียงแตกเหมือนครั้งก่อนอีกหรือไม่